open-index/open-wikipedia-markdown huggingface dataset:
Danny Sullivan

**Daniel John "Danny" Sullivan III** (s. 9. maaliskuuta 1950 Louisville, Kentucky, Yhdysvallat) on entinen yhdysvaltalainen Formula 1 -kuljettaja. Hän kilpaili sarjassa kaudella  saavuttaen kaksi MM-pistettä ajamalla viidenneksi Monacon GP:ssä 1983. Ensimmäisessä kilpailussa Sullivan sai 11. sijan Brasilian GP:ssä 1983. Lisäksi Sullivan hylättiin kerran kauden aikana Kanadan GP:ssä 1983. Parhaimmillaan Sullivan oli aika-ajoissa yhdeksäs. Sullivan muistetaan kuitenkin parhaiten vuoden 1985 Indianapolis 500 -kisan voittajana.

## Lähteet
Marc Boegner

**Marc Boegner**, yleisesti *pastori Boegner* (21. helmikuuta 1881 Épinal – 18. joulukuuta 1970 Pariisi) oli ranskalainen protestanttiteologi ja kirkonmies. Hän oli myös Ranskan akatemian jäsen.

## Elämäkerta
Oltuaan pappina Aouste-sur-Syen maaseutuseurakunnassa Drômen departementissa hän sai vuonna 1918 nimityksen opettajaksi Pariisissa toimivaan Maison des Missions -koulutuskeskukseen. Samana vuonna hänet nimitettiin Poussyn seurakuntaan. Vuonna 1928 hän aloitti perinteiksi muodostuneet protestanttiset paastonajan saarnansa radiossa. Tämä vaikutti paljon hänen tunnettavuuteensa kansan keskuudessa. Vuonna 1929 hänen valittiin Ranskan protestanttisen federaation (Fédération protestante de France) ensimmäiseksi puheenjohtajaksi. Hänet valittiin vuonna 1938 Ranskan reformoidun kirkon neuvoston ensimmäiseksi puheenjohtajaksi.

Boegner toimi aktiivisesti Ranskassa natsivallan aikana, niin avoimesti kuin maanalaisestikin, juutalaisten aseman parantamiseksi. Näin hän puolusti ja pelasti lukuisia juutalaisia. Hän osallistui myös poliittisten pakolaisten asioiden järjestämiseen. Hän kävi henkilökohtaisesti pääministeri Pierre Lavalin luona, jotta alle 16-vuotiaat lapset eivät seuraisi pakkokuljetusten mukana. Vuonna 1943 hän tuomitsi julkisesti työläisten pakkosiirrot orjatyövoimaksi Saksaan.

Toisen maailmansodan jälkeen hän jatkoi taistelua yhteiskunnan yhtenäisyyden puolesta. Tähän liittyi myös hänen työskentelynsä ekumeenisessa työssä, kun hän toimi myös tarkkailijana Vatikaanin toisessa kirkolliskokouksessa (1962–1965).

## Teokset
**Les Catéchismes de Calvin, étude d'histoire et de catéchétique*, thèse de doctorat soutenue devant la faculté de théologie protestante en 1905
**The Unity of the Church* (1914) 
**La Vie et la pensée de T. Fallot*, 2 vol. (1914-1926)
**L'Influence de la Réforme sur le développement du droit international* (1926)
**Le Christianisme et le monde moderne* (1928, saarnakokoelma)
**Les Missions protestantes et le droit international* (1929) 
**Dieu, l'éternel tourment des hommes* (1929, saarnakokoelma)
**Jésus-Christ* (1930, saarnakokoelma)
**T. Fallot, l'homme et l'œuvre* (1931)
**Qu'est-ce que l'Église ?* (1931, saarnakokoelma) 
**L'Église et les questions du temps présent* (1932)
**La Vie chrétienne* (1933)
**Le Christ devant la souffrance et devant la joie* (1935, saarnakokoelma)
**L'Évangile et le racisme* (1939)
**Le Problème de l'unité chrétienne* (1947, saarnakokoelma)
**La Prière de l'Église universelle* (1951)
**La Vie triomphante* (1953)
**Le Chrétien et la souffrance* (1956)
**Les Sept paroles de la Croix* (1957)
**Notre vocation à la sainteté* (1958)
**Ténèbres et Lumières aux abords du Calvaire* (1960, saarnakokoelma)
**L'Exigence œcuménique des Églises. Souvenirs et perspectives* (1968)

## Lähteet

## Aiheesta muualla
*Ranskan akatemian elämäkertatiedosto 
*Pastori Boegnerin elämäkerta ranskalaisen protestantismin museon sivuilla
Sergei Brin

**Sergei Mihailovitš Brin** (; s. 21. elokuuta 1973 Moskova, Neuvostoliitto) on yhdysvaltalainen tietojenkäsittelytieteilijä ja toinen hakukoneyhtiö Googlen perustajista. Hän perusti Googlen Larry Pagen kanssa vuonna 1998. Brinin tutkimuskohteisiin kuuluvat tietojenkerääminen rakenteettomista lähteistä sekä tiedon hakeminen tekstikokoelmista ja tieteellisen datan joukosta. Talouslehti Forbesin vuoden 2022 listauksessa Brin nimettiin 107 miljardin dollarin omaisuudellaan maailman 7. rikkaimmaksi ihmiseksi.

## Nuoruus
Sergei Brin syntyi perheeseen, jonka molemmat vanhemmat olivat juutalaisia Moskovan valtionyliopiston kasvatteja. Perheellä oli Moskovan keskustassa kolmen huoneen asunto, jossa asui myös Sergein isoäiti. Vuonna 1977 Brinin isä päätti Varsovassa järjestetyn matematiikkakonferenssin aikana muuttaa pois Neuvostoliitosta. Perheen äiti ei ollut halukas muuttamaan. Viisumianomus jätettiin syyskuussa 1978. Toukokuussa 1979 Sergei ja hänen vanhempansa muuttivat Neuvostoliitosta Yhdysvaltoihin. Isä Mihael Brin työskentelee nykyisin matematiikan professorina Marylandin yliopistossa ja äiti on tutkijana Nasan Goddardin avaruuskeskuksessa. 

Sergei Brin kävi Montessori-koulua Marylandissä, mutta tämän lisäksi hänen isänsä opetti häntä kotona sekä matematiikassa että venäjän kielessä. 17-vuotiaana Sergei vieraili kahden viikon ajan Neuvostoliitossa koululaisvaihtoryhmässä, jota johti hänen isänsä. Hän valmistui ylioppilaaksi Eleanor Rooseveltin nimeä kantavasta lukiosta vuonna 1990. Sergei Brin suoritti toukokuussa 1993 kandidaatin tutkinnon Marylandin yliopistosta matematiikassa, joka oli ollut hänen isoisänsäkin ammatti. Brinin pääaineena oli tietokonetiede. Hän siirtyi Stanfordin yliopistoon tohtoritutkinnon opintoja ja tutkimusta varten Kansallisen tiedesäätiön stipendillä. Siellä Brin ystävystyi Larry Pagen kanssa. He kokeilivat Brinin ideaa ”data miningista” halvoilla mikrotietokoneilla ja tämän pohjalta he kehittivät Netscapea ja muita vastaavia tehokkaamman hakukoneen. Ohjelma levisi Stanfordin kampukselle.

Vuonna 1993 Brin oli kesätyöntekijänä Wolfram Research -yrityksessä, joka oli kehittänyt Mathematica-ohjelmiston. Miehet keskeyttivät jatko-opintonsa ja vuokrasivat autotallin kokeilulaboratorioksi.

## Lähteet

## Aiheesta muualla

* Forbes.com: Fortunes That Roared In 2004
* Momentmag.com: The Story of Sergey Brin
* List of scientific publications by Sergey Brin 
* Video of Brin giving a lecture at UC Berkeley  – Mentions Wikipedia and discusses development of search engines, Google and its evolution, Q&A (Fall 2005)
* → On the Origins of Google
* Sergei Brinin blogi 

### Haastetteluja
* Video talk with Brin and Page  "Inside the Google machine"  – Feb. 2004, 20 min.
* Linux Journal interview – 31.8.2000
* Net Café Television Interview – 6.10.2000. Interview starts around 18 minutes and 15 seconds in.
* Search Engine Watch interview – 16.10.2003
* Time Magazine Podcast about Google and its founders 
*  "The Searchmeisters"  – profile on Brin and Page from the *B'nai B'rith Magazine* (Spring 2006)
* Video → Google Founders – Charlie Rose interview from 2001 (14 min)
Hay and Stone

**Hay and Stone** (joskus *Hay & Stone*) on suomalainen rockyhtye. Sen tyyliä on kuvattu tarkemmin post-grungeksi. Yhtyeen perusti vuonna 2003 basistilaulaja Eero Heinonen. Heinonen tunnetaan paremmin The Rasmus -yhtyeen basistina.

Yhtyeen esikoisalbumi *[[Making Waves]]* julkaistiin 20. syyskuuta 2006. Ainoa albumilta julkaistu single on "Give me the Power back", jonka musiikkivideo on muun muassa YouTube-sivustolla.

## Jäsenet
* Eero Heinonen – laulu, basso
* Hannu Risku – rummut
* Petri Kivimäki – kitara

## Julkaisut
* 

## Aiheesta muualla
*
Lorenz von Numers

**Lorenz Torbjörn Gustaf Gunnar von Numers** (25. tammikuuta 1913 Turku – 19. heinäkuuta 1994 Angers, Ranska) oli suomenruotsalainen kirjailija, kriitikko ja kääntäjä.

Lorenz von Numersin vanhemmat olivat rautatevirkamies ja runoilija Gunnar von Numers ja Hildur Lundahl. Hänen sisarensa oli kirjailija Gund von Numers.

## Teoksia
* *Svart harnesk*.  Söderström 1934
* *Porträtt med blomma*.  Söderström 1936
* *Havslyktan: dikter*.  Söderström 1942
* *Tveskäggs krumelurer*.  Söderström 1943
* *Ordkynne*.  Söderström 1945
* *Snäckans bröder*.  Söderström 1946
* *Spel med fyra knektar*.  Söderström 1948
* *Konungariket Mallorca*.  Söderström 1951
* *Månen år en säl : prosastycken i skilda ämnen*.  Söderström 1952
* *Basturesan*.  Söderström 1953
* *Lara : en resandes förnimmelser*. Wahlström & Widstrand, Stockholm 1954
* *Den druckna myran*.  Bonnier, Stockholm 1959
* *Drottingens handelsmän*. Söderström 1964
* *Lansarna vid Jordan : en resa i korsfararnas spår*.  Söderström 1964
* *Vinet som kaniken drack och andra essayer*.  Söderström 1967
* *Oting : historietter*.  Natur och kultur, Stockholm 1968
* *Valda dikter*.  Söderström 1977
* *De hemliga rummen : essayer*. Norstedt, Stockholm 1980
* *Havets karavaner : randanteckningar kring en notis av general-amiralen greve Ehrensvärd*. Norstedt, Stockholm 1985

## Palkinnot
* SLS:n palkinto 1937, 1965

## Lähteet
* 
### Viitteet

## Aiheesta muualla
*
Malin Åkerman

**Malin Maria Åkerman** (s. 12. toukokuuta 1978 Ruotsi) on ruotsalais-kanadalainen näyttelijä ja juontaja. Hän syntyi Tukholmassa, muutti kaksivuotiaana Torontoon ja asuu nykyisin Yhdysvalloissa.

Åkerman aloitti teini-ikäisenä mallinuran. Hän on esiintynyt muun muassa elokuvissa *[[Harold & Kumar – täydellisen hampurilaisen metsästys]]* (2004), *[[The Heartbreak Kid (elokuva)|The Heartbreak Kid]]* (2007), *[[27 Dresses – hääkuumetta]]* (2008), *[[Odottamaton ehdotus]]* (2009), *[[Watchmen (elokuva)|Watchmen]]* (2009), *[[Lomaterapiaa]]* (2010) ja *[[Rock of Ages]]* (2012). Hän on myös vieraillut monissa televisiosarjoissa, joihin lukeutuu esimerkiksi *[[Ensisilmäyksellä]] ja [[Billions]].* Vuonna 2024 hän juonsi Eurovision laulukilpailun yhdessä Petra Meden kanssa.

Åkerman meni naimisiin italialaisen muusikon Roberto Zinconen kanssa vuonna 2007, he saivat lapsen vuonna 2013 ja erosivat vielä samana vuonna.

Åkerman ja Jack Donnelly kihlautuivat vuonna 2017 ja avioituivat vuoden 2018 joulukuussa.

## Filmografia
### Elokuvat

### Televisiosarjat

## Lähteet

## Aiheesta muualla

* Viralliset sivut 
*
Paula Garcés

**Paula Maria Santos Garcés** (s. 20. maaliskuuta 1974) on näyttelijä, jolla on ollut rooli muun muassa elokuvassa *[[Harold & Kumar – täydellisen hampurilaisen metsästys]]* (2004). 

Garcés syntyi Medellínissä, Kolumbiassa, mutta muutti jo lapsena Yhdysvaltoihin. Hän meni vuonna 2002 naimisiin Antonio Hernándezin kanssa. Hänellä on tytär.

## Aiheesta muualla
* 
*
Kari Smolander

**Kari Tapani Smolander** (8. elokuuta 1963 Puumala) on suomalainen ohjelmistotuotannon professori sekä kitaristi ja lauluntekijä.

## Tutkija
### Koulutus
*Kauppatieteiden lisensiaatti 1993, tietojenkäsittelyoppi, Jyväskylän yliopisto
*Filosofian tohtori 2003, Lappeenrannan teknillinen yliopisto

### Ura
Smolanderin tutkimustyö on keskittynyt ohjelmistotuotannon työkalujen ja menetelmien kehittämiseen, digitaalisaation vaikutukseen ohjelmistotyössä, sekä ohjelmistotyön sosiaaliseen ulottuvuuteen. Hän aloitti tutkimustoimintansa Jyväskylän yliopistossa kehittämällä ohjelmistotuotantomenetelmien metamallinnustyökaluja 1980-luvun lopulta lähtien, missä yhteydessä luotiin MetaEdit –niminen ohjelmistosuunnittelutyökalu. Ohjelmistotuotetta käytetään edelleen MetaCase Consulting –yrityksessä, jota Smolander oli myös perustamassa. Smolander toimi suomalaisen ohjelmistoteollisuuden palveluksessa Tiedolla suunnittelemassa metsäteollisuuden kunnossapidon ja materiaalihallinnon operatiivisia järjestelmiä noin viisi vuotta. Palattuaan tutkimus- ja opetustyön pariin 1997 hän toimi yliopettajana Etelä-Karjalan ammattikorkeakoulussa, sekä tutkijana Lappeenrannan teknillisessä yliopistossa, jossa hän viimeisteli väitöskirjansa *On the Role of Architecture in Systems Development* () vuonna 2003. Hän toimi professorina Lappeenrannan teknillisessä yliopistossa vuodesta 2006 alkaen. Smolander siirtyi Aalto-yliopiston tietotekniikan laitoksen professoriksi vuoden 2016 alusta lähtien. Smolader kuitenkin palasi täysipäiväiseksi professoriksi Lappeenrannan teknilliseen yliopistoon 2018.

## Muusikko
Smolander tunnetaan myös Alice in Wasteland -yhtyeen kitaristina sekä lauluntekijänä. Yhtyeen aktiivikausi oli 1980-luvun lopulla. Smolander kasasi Alice in Wastelandin esiasteen Nuorisopalatsin 2018 ja bändi levytti pitkäsoiton.

## Levytyksiä ja julkaisuja
Lauluntekijänä ja muusikkona mukana muun muassa levyillä:
*Alice in Wasteland: *Between the Zoo and the Jungle* (Poko Rekords, 1987)
*Alice in Wasteland: *Red Eye* (Hiljaiset Levyt, 1990)
*Alice in Wasteland: *Wasted*  (2008, kokoelma, Poko Rekords)
*Nuorisopalatsi: *Seitsemäs kuningaskunta*  (2018, Hiljaiset Levyt)

Väitöskirja:
*Smolander, K. (2003) On the Role of Architecture in Systems Development. Väitöskirja, Lappeenranta University of Technology, Acta Universitatis Lappeenrantaensis 150.
Väitöskirjansa lisäksi Smolander on julkaissut kymmeniä alansa tieteellisiä konferenssi- ja lehtiartikkeleita. Smolanderin tutkimus on saavuttanut muun muassa parhaan artikkelin palkinnon Euroopan tietojärjestelmätieteilijöiden konferenssissa vuonna 2005.

## Lähteet

## Aiheesta muualla
* Kari Smolanderin sivusto
Listserv

**LISTSERV** on sähköpostilistojen luomiseen ja hallintaan tarkoitettu ohjelma. Listserv-ohjelman kehitti L-Softin perustaja Eric Thomas vuonna 1986, tehden ohjelmasta ensimmäisen postituslistojen käsittelyyn tarkoitetun työvälineen. Listserv on yksi vanhimmista Euroopassa kehitellyistä Internet-ohjelmistoista joka on yhä laaja-alaisessa käytössä ympäri maailman. Ohjelman kehitys jatkuu myös Euroopassa.

Listserv auttaa käyttäjiä laatimaan ja ylläpitämään erilaisia sähköpostilistoja, esimerkiksi uutiskirjeitä, keskustelulistoja ja sähköisiä asiakastiedotteita. Listserv-ohjelmaa kehittää, myy ja tukee sähköpostiviestintäratkaisuihin erikoistunut yritys L-Soft. L-Softin pääkonttori on Tukholmassa.

Postituslistoista vastaava hoitaa postituslistoja Listserv-ohjelman www-käyttöliittymän kautta. Kojelautatyyppisen käyttöliittymän avulla käyttäjä näkee yleissilmäyksen postituslistoista ja niiden jäsenistä sekä voi hoitaa postituslistapalvelimen hallinnan. Listserv-ohjelman perustoimintoja ovat muun muassa postituslistojen monet eri asetusvaihtoehdot, sähköpostilistoille liittyminen (opt-in -järjestelmä), poistuminen (opt-out), mukautettavissa olevat ohjelmaviestit postituslistan jäsenille (esimerkiksi tervetuliasviesti ja muut automaattiset viestit), bounce-virheviestien käsittelyjärjestelmä sekä postituslistaviestien www-arkistointi. Www-käyttöliittymä on mahdollista muokata, esimerkiksi käännös suomeksi tai muille kielille on mahdollista.

Monista pitkäikäisistä keskustelulistoista on syntynyt tukiyhteisöjä eri aiheiden ympärille. Sähköpostilistoilla voi olla tuhansia tilaajia ja vilkaimmilla keskustelulistoilla satojakin postituksia päivässä. Listserv-postituslistoja käytetään myös yhdensuuntaisina tiedotukseen, uutisille ja viikkokirjeille. Yritys tai organisaatio asentaa ohjelman useimmiten omalle palvelimelle. Muussa tapauksessa L-Soft tarjoaa Listserv-postituslistojen ulkoistamispalveluita.

Listserv-ohjelmaa on saatavilla useille eri käyttöjärjestelmille: Windows, Unix, Mac OS X, OpenVMS ja IBM:n z/VM. Listserv-ohjelmasta on olemassa ilmaisversio harrastuskäyttöön (Listserv Free Edition). 

Listserv-ohjelmaan voidaan joissakin käyttöjärjestelmissä yhdistää F-Secure Anti-Virus, joka tarkastaa jokaisen postituslistojen kautta lähetetyn sähköpostiviestin liitteineen ennen lähettämistä ja suojaa täten postituslistoja tietokoneviruksilta. Mikäli sähköpostiviesti sisältää viruksen, Listserv estää kyseessä olevan viestin levittämisen.

## Lähteet

## Aiheesta muualla
* Käyttöohjekirjat ja dokumentit
Xavier Margairaz

**Xavier Margairaz** (s. 7. tammikuuta 1984 Rances, Sveitsi) on sveitsiläinen jalkapalloilija, pelipaikaltaan keskikenttäpelaaja. Hän edustaa Sveitsin pääsarjassa pelaavaa FC Sionia. Hän lukeutuu myös Sveitsin maajoukkueen vakionimiin.

## Ura
### Seurajoukkueura
Margairaz aloitti ammattilaisuransa Yverdon-Sportin riveissä vuonna 1998. Hän on edustanut kotimaassaan myös Lausanne-Sportia, Neuchâtel Xamaxia ja Zürichiä. Zürichin riveissä Margairaz saavutti kaksi liigamestaruutta ja yhden cup-mestaruuden. Osasunaan hän siirtyi vuonna 2007.

14. tammikuuta 2009, Margairaz palasi takaisin Sveitsiin FC Zürichiin lainasopimuksella kauden loppuun asti.

### Maajoukkueura
Sveitsin maajoukkueessa Margairaz debytoi vuonna 2005. Hän kuului Sveitsin joukkueeseen vuoden 2006 MM-kisoissa.

## Saavutukset
*Sveitsin-mestaruus 2006, 2007
*Sveitsin cupin voitto 2005

## Lähteet

## Aiheesta muualla
*Profiili Osasunan sivuilla
Olli Isoaho

**Olli Matias Isoaho** (s. 2. maaliskuuta 1956 Kerava) on suomalainen entinen jalkapalloilija.

Helsingin Jalkapalloklubissa Isoaho voitti Suomen mestaruuden vuosina 1978 ja 1981 sekä Suomen Cupin vuonna 1981. 

Hän pelasi 127 SM-sarjaottelua vuosina 1973–1982 ja teki niissä yhden maalin. Myöhemmin hän pelasi ulkomailla Saksassa 1982–1983 (seurana Arminia Bielefeld), Hongkongissa 1983–1984 (Seiko Sport), Ruotsissa 1985–1987 ja 1989–1990 (Västerås SK) sekä Norjassa 1988 (Moss FK). Isoaho voitti Seiko Sportissa pelatessaan Hongkongin mestaruuden.

Maalivahtina pelannut Isoaho edusti Suomea 20 A-maaottelussa. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.

Isoaho oli nimitetty ennen olympiaturnausta Suomen kokoonpanoon MM-karsintaotteluun Bulgariaa vastaan. Hän olisi menettänyt edustusoikeutensa Moskovan olympialaisiin, mutta hän loukkasi polveaan ennen ottelua eikä pystynyt pelaamaan, joten edustusoikeus säilyi. Olympiaturnauksessa Isoaho pelasi kaikki Suomen ottelut ja turnauksen jälkeen Suomen manageri Esko Malm kehui Isoahon peliesitysten olleen eräs joukkueen parhaimmista. Isoaho nimitettiin Suomen maajoukkueeseen olympiaturnauksen jälkeen. PM-turnauksen ottelusta Norjaa vastaan Isoaho oli sivussa loukkaantumisen takia, mutta hän oli Suomen maalivahtina molemmissa syyskuussa 1980 pelatuissa MM-karsintaotteluissa. 

## Lähteet
* 
* 

### Viitteet
Louise Lasser

**Louise Lasser** (s. 11. huhtikuuta 1939 New York, New York, Yhdysvallat) on yhdysvaltalainen näyttelijä, joka näytteli pääroolia televisiosarjassa *[[Mary Hartman, Mary Hartman]]*.

Lasser syntyi juutalaiseen sukuun ja opiskeli Brandeisin yliopistossa. Hän oli vuosina 1966–1969 naimisissa Woody Allenin kanssa. 

Lasser on näytellyt muun muassa elokuvissa *[[Bananas – minä ja vallankumous]]* (1971), *[[Konnajengi]]* (1985), *[[Unelmien sielunmessu]]* (2000) ja *[[Mummonkaatajat]]* (2004). Hän oli juontajana *[[Saturday Night Live]]ssä*, mutta oli niin päihtynyt, että sai ohjelmaan porttikiellon vuonna 1976. Hän on ollut ehdolla Emmy-palkinnon saajaksi. 

## Aiheesta muualla
*
Juha Helin

**Juha Kyösti Sakari Helin** (s. 4. tammikuuta 1954 Kemi) on uransa lopettanut suomalainen jalkapalloilija.

Liberona ja keskuspuolustajana pelannut 197-senttinen Helin edusti Suomea 24 A-maaottelussa ja teki niissä yhden maalin.

Helin pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa. Hän oli jokaisessa Suomen kolmessa olympiaottelussa avauskokoonpanossa. Helin valittiin ennen olympiaturnausta Suomen MM-karsintaottelun kokoonpanoon Bulgariaa vastaan, mutta hän olisi menettänyt olympiakisojen edustusoikeutensa. Tästä syystä valmennusjohto peruutti Helinin valinnan. Olympiaturnauksen jälkeen Suomen manageri Esko Malm kehui Helinin peliesityksiä yhdeksi joukkueen parhaimmista. Olympiaturnauksen jälkeen Helin valittiin Suomen kokoonpanoon Norjaa vastaan pelattuun PM-turnauksen otteluun, mutta hän jäi selkäkipujen takia pois ottelusta.

Valkeakosken Hakan joukkueessa Helin voitti Suomen mestaruuden ja Suomen Cupin vuonna 1977.

Hakan lisäksi hän edusti SM-sarjassa Rovaniemen Palloseuraa. Helin siirtyi Hakasta RoPSiin kauden 1980 päätteeksi.

## Lähteet

* 

### Viitteet
Teuvo Vilen

**Teuvo Veli-Pekka Vilen** (s. 26. marraskuuta 1953 Valkeakoski) on entinen suomalainen jalkapalloilija.

Puolustajana pelannut 175-senttinen Vilen edusti Suomea 10 A-maaottelussa. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.

Valkeakosken Hakan joukkueessa Vilen voitti Suomen mestaruuden vuonna 1977 sekä Suomen Cupin vuosina 1977, 1982 ja 1985. Hän pelasi urallaan 283 SM-sarjaottelua vuosina 1972–1986 ja teki niissä kuusi maalia. Pelaajauransa jälkeen hän on toiminut Valkeakosken Koskenpoikien ja Hakan valmentajana.

## Lähteet

*
Zdravko Kuzmanović

**Zdravko Kuzmanović** (, s. 22. syyskuuta 1987 Thun, Sveitsi) on serbialainen jalkapalloilija, pelipaikaltaan keskikenttäpelaaja. Hän edustaa sveitsiläisseura FC Baselia. Kuzmanović lukeutuu myös Serbian maajoukkueen vakionimiin.

Kuzmanović syntyi ja kasvoi Sveitsissä. Hänellä on myös Sveitsin kansalaisuus.

Kuzmanović aloitti ammattilaisuransa Baselin riveissä vuonna 2005. Fiorentinaan hän siirtyi tammikuussa 2007. Elokuussa 2009 Kuzmanović siirtyi Bundesliigajoukkue VfB Stuttgartiin nelivuotisella sopimuksella. Tammikuun 2013 siirtoikkunassa Kuzmanović teki sopimuksen Serie A -joukkue Internazionalen kanssa. Kesällä 2015 hän palasi FC Baseliin mutta on sittemmin pelannut myös lainalla italialaisseura Udinesessa ja espanjalaisseura Málagassa.

Kuzmanović pelasi Sveitsin juniorimaajoukkueissa mutta päätti kuitenkin edustaa aikuisten tasolla Serbiaa. Serbian maajoukkueessa hän debytoi kesäkuussa 2007 EM-karsintaottelussa Suomea vastaan. Toisessa maaottelussaan Belgiaa vastaan hän teki kaksi maalia mutta Belgia voitti ottelun 3–2. MM-kilpailuissa 2010 Kuzmanović pelasi kolme ottelua. Viimeksi hän pelasi maajoukkueessa marraskuussa 2014. Kaikkiaan hän on pelannut 50 maaottelua ja tehnyt niissä kuusi maalia.

## Lähteet

## Aiheesta muualla
*'''Kuzmanović Fan Site''' 
*Zdravko Kuzmanović 
*Profiili Fiorentinan sivuilla 
*Profiili Serbian jalkapalloliiton sivuilla  
*Profiili FootballDatabase-tietokannassa
HAS Den Bosch

**HAS Den Bosch** on Alankomaissa 's-Hertogenboschissa sijaitseva korkeakoulu. Se on perustettu vuonna 1962. Opintolinjoina on erilaisia puutarhatalouteen viljelyyn, eläimiin, ruokaan ja liiketalouteen liittyviä koulutusohjelmia, joista osa opetetaan hollanniksi ja osa englanniksi. Koulu on Hollannin kärkikastiin kuuluvia puutarha-alan opetuksessa.

## Lähteet

## Aiheesta muualla
* Koulun kotisivut
Jaclyn Smith

**Ellen Jaclyn Smith** (s. 26. lokakuuta 1945) on yhdysvaltalainen näyttelijä. Hän tuli suomalaiselle yleisölle tunnetuksi Kelly Garrettin roolista televisiosarjassa *[[Charlien enkelit]]* (1976–1981). Sarjassa kolme poliisin koulutuksen saanutta, rutiinitehtäviin kyllästynyttä nuorta naista alkoi ratkoa rikoksia salaperäisen Charles Townsendin etsivätoimistossa. Smithin lisäksi alkuperäiseen enkelikolmikkoon kuuluivat Kate Jackson (roolinimellä Sabrina Duncan) ja Farrah Fawcett-Majors (Jill Munroe). Smith oli *Charlien enkeleiden* esittäjistä ainoa, joka oli mukana sarjassa alusta loppuun eli kaikilla viidellä tuotantokaudella, yhteensä peräti 110 jaksossa. Fawcett-Majors jätti sarjan riitaisissa merkeissä jo ensimmäisen kauden jälkeen, ja Jackson hakeutui muiden haasteiden pariin kolmannen kauden päätyttyä. Fawcett-Majorsin tilalle vaaleaksi enkeliksi pestattiin Cheryl Ladd (roolinimeltään Kris Munroe), joka näytteli sarjassa sen päättymiseen asti. Jackson korvattiin neljännen kauden alussa Shelley Hackillä, jonka tilalle tuli viidennellä kaudella Tanya Roberts.

*Charlien enkelien* jälkeen Smith on esiintynyt lukuisissa televisioelokuvissa ja minisarjoissa. Jaclyn Smith oli kosmetiikkasarja Max Factorin keulakuvana pidempään kuin kukaan muu julkisuuden henkilö (1980–1994). Smith on lanseerannut myös kaksi tuoksua: Epris v.81:n ja Jaclyn Smith’s Californian vuonna 1993.

Smith syntyi Houstonissa, Texasissa, ja oli ehdolla Golden Globe -palkinnon saajaksi vuonna 1982. Hänelle on myönnetty tähti Hollywood Walk of Famella. Hän on tehnyt vuodesta 1985 työtä Kmart-vaatekaupoille. Jaclyn Smith collection for Kmart on Yhdysvaltain kolmanneksi myydyin naisten vaatemerkki ja sitä pidetään menestyneimpänä julkisuuden henkilön lanseeraamana vaatemallistona kautta aikojen. Vuonna 2002 Smith lanseerasi huonekalu- ja kodinsisustusmalliston.

Smith sairastui rintasyöpään, joka todettiin vuonna 2002 ja johon hän sai onnistuneesti hoitoa. Hän on ollut neljästi naimisissa, ja hänellä on kaksi lasta. Hän avioitui vuonna 1997 chicagolaisen lääkärin Brad Allenin kanssa. Jaclyn Smith toimii aktiivisesti hyväntekeväisyystyössä muun muassa rintasyövän ehkäisyssä.

## Aiheesta muualla
*Jaclyn Smithin virallinen kotisivu
Stratego

**Stratego** on vuonna 1959 ilmestynyt lautapeli. Siitä on muodostunut todellinen strategiapelien klassikko. Peli on shakin tyyppinen kaksinkamppailu, mutta yhdellä ratkaisevalla erolla: vain pelaaja itse tietää, mikä nappula on mikä. Vastapuolelle kaikki pelaajan nappulat näyttävät tismalleen samalta.

## Pelin kulku
Pelin tarkoitus on joko napata vihollisen lippu tai pakottaa tämä luovuttamaan.

Yleisesti toinen pelaaja käyttää sinisiä ja toinen punaisia nappuloita. Nappuloilla on yksikö sekä luokitus joka näkyy nappulan toisella puolella. Pelaajat liikuttavat nappuloita vuorotellen. Suurin osa nappuloista ei voi liikkua kuin ylös, alas oikealle tai vasemmalle. Jotkin eivät voi liikkua lainkaan (pommi tai lippu klassisessa versiossa), ja jotkut useamman (tiedustelija klassisessa versiossa). Eri pelien versioissa eri yksiköillä on erilaisia liikuntatapoja.

Kun pelaaja haluaa hyökätä, hän liikuttaa oman nappulansa ruutuun joka on vihollisen hallussa. Piilotettu puoli käännetään, ja luokitukseltaan heikompi poistetaan laudalta. (erikoistapaukset: katso kohta yksiköt) Jos luokitus on sama, kumpikin poistetaan. Yksikkö voi liikkua toisen omistamaan ruutuun vain hyökätessä.

Keskellä lautaa on kaksi 2x2 aluetta, joihin kumpikaan pelaaja ei voi liikkua. Ne esitetään yleensä järvinä ja ne toimivat puskureina estämään liian suoria hyökkäyksiä.

Myös tilanteessa jossa pelaajalla ei ole liikkumiskykyisiä nappuloita vastustaja voittaa.

Keskivertopeli sisältää 381 siirtoa. Laillisten siirtojen määrä on 10115. Mahdollisten erilaisten pelien määrä on 10535.

## Yksiköt

## Lähteet
Christopher Connelly

**Christopher Connelly** (8. syyskuuta 1941 Wichita, Kansas – 7. joulukuuta 1988 Burbank, Kalifornia) oli yhdysvaltalainen näyttelijä. Hänet muistetaan televisiosarjasta *[[Peyton Place (televisiosarja)|Peyton Place]]*, jossa hän esitti Norman Harringtonin roolia koko sen viisivuotisen historian ajan vuosina 1964–1969. Lisäksi hän esiintyi esimerkiksi elokuvissa *[[Atlantiksen kostajat]]* (1983) ja *[[Strike Commando]]* (1987).

Connelly kuoli keuhkosyöpään 47-vuotiaana.

## Aiheesta muualla
*
Olli Malmivaara

**Olli Heikki Juhani Malmivaara** (s. 13. maaliskuuta 1982 Kajaani) on suomalainen uransa lopettanut jääkiekkopuolustaja. Urallaan Malmivaara pelasi lähes 700 ottelua SM-liigassa voittaen kolme suomenmestaruutta. Hän pelasi myös kaksi NHL-ottelua New Jersey Devilsissä. Hän oli koko uransa tunnettu ulottuvana ja luotettavasti pelaavana puolustavana puolustajana.

## Ura
Kajaanista kotoisin oleva Malmivaara on Järvenpään Haukkojen kasvatti. Hän pelasi monta vuotta Jokereiden nuorisojoukkueissa ja teki myös debyyttinsä SM-liigassa Jokereissa. Chicago Blackhawks varasi Malmivaaran NHL:ään vuonna , mutta luopui oikeuksista pelaajaan. Malmivaara pelasi vuosina 2004–2006 SaiPassa.

Malmivaara teki sopimuksen New Jersey Devilsin kanssa elokuussa 2006. Vuosina 2006–2008 hän pelasi kaksi kautta Pohjois-Amerikassa lähinnä New Jerseyn farmijoukkue Lowell Devilsissä AHL-sarjaa. NHL:ssä Malmivaara pelasi vain kaksi ottelua, joista ensimmäisen syksyllä 2007.

Vuonna 2008 Malmivaara jätti Pohjois-Amerikan ja palasi Suomeen JYPiin. JYP voitti heti ensimmäisellä Malmivaaran joukkueessa pelaamalla kaudella mestaruuden. Malmivaara ja JYP tekivät jatkosopimukset tammikuussa 2010 ja joulukuussa 2011.

Kaudeksi 2013–2014 Malmivaara siirtyi viiden JYP-kauden jälkeen Espooseen Bluesiin. Malmivaara valittiin heti ensimmäisellä Blues-kaudellaan joukkueen varakapteeniksi.

Hän on pelannut muutamia otteluita myös Suomen maajoukkueessa.

## Yksityiselämä

Näyttelijä Laura Malmivaara on Ollin sisko. Malmivaara työskentelee nykyisin liikuntapaikan hoitajana eli kenttämiehenä Järvenpään jäähallissa, jossa myös aloitti jääkiekkoilijan uransa 1990-luvun alussa. Hän asuu vaimonsa ja poikansa kanssa omakotitalossa Järvenpäässä. Työnsä ohessa hän opiskelee (syksyllä 2019) Suomen urheiluopistossa Vierumäellä liikuntapaikkojen hoitajaksi.

## Tilastot

## Lähteet
* 
* 
* 
* 
* 

### Viitteet

## Aiheesta muualla
* USASuomeksi.com – Olli Malmivaara
Tomi Jalo

**Tomi Tapani Jalo** (22. lokakuuta 1958 Turku &ndash; 14. tammikuuta 2009 Turku) oli suomalainen jalkapalloilija ja valmentaja.

Keskikenttäpelaaja Jalo edusti Suomea kahdessa A-maaottelussa. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.

Turun Palloseuran joukkueessa Jalo saavutti SM-sarjassa hopeaa vuosina 1984, 1986 ja 1989 sekä pronssia vuosina 1977 ja 1987. Hän pelasi urallaan 309 SM-sarjaottelua vuosina 1976–1989 ja teki niissä 47 maalia. Pelaajauransa jälkeen hän toimi muun muassa TPS:n valmentajana yhdessä Pauno Kymäläisen kanssa  1993 sekä FC Interin päävalmentajana vuosina 1997–1998.

Tomi Jalon kaksosveli Timo Jalo pelasi nuorisomaaotteluita sekä 247 miesten SM-sarjaottelua. Vanhempi veli Juha-Pekka Jalo pelasi yhden poikien maaottelun ja tuli myöhemmin tunnetuksi radion ja television urheilutoimittajana.

## Lähteet
* 

### Viitteet
Daphne Zuniga

**Daphne Eurydice Zuniga** (alun perin ; s. 28. lokakuuta 1962 San Francisco, Kalifornia) on yhdysvaltalainen näyttelijä. Hänellä on guatemalalaisia, puolalaisia ja suomalaisia sukujuuria äitinsä puolelta.

## Ura

Zuniga opiskeli näyttelijäksi Kalifornian yliopistossa. Hän esiintyi televisiosarjassa *[[Melrose Place]]*. Zuniga on näytellyt myös elokuvissa *[[Avaruusboltsit]]* (1987) ja *[[Kärpänen II]]* (1989).

## Lähteet

## Aiheesta muualla
Kangaskosken paperitehdas

**Kangaskosken paperitehdas** oli nykyisen Rautjärven Simpeleellä Hiitolanjoen varrella sijainnut paperitehdas. Kangaskoski sijaitsee noin kilometrin päässä nykyisestä Venäjän rajasta. Kangaskoski Oy perustettiin vuonna 1901. Kangaskosken tehtaan toiminta oli tappiollista ja yritys ajautui konkurssiin vuonna 1903. Tuotanto jatkui uusien yrittäjien voimin 1920-luvulle asti. Tehtaan tuotanto oli 2500 tonnia ruskeaa käärepaperia vuodessa.

## Tehtaan paperikone

Paperitehtaan tilalle valmistui vuonna 1925 vesivoimalaitos. Kangaskoskella otettiin ensimmäisenä käyttöön Suomessa valmistettu Kaplan-turbiini. Putouskorkeus 6 m ja pienvesivoimalan vuosituotanto noin 3&nbsp;300 MWh. Voimalan omistaa Hiitolanjoen Voima Oy.

## Kangaskosken museoalue

### Kangaskosken tehtaan mobiilipolku

Kangaskosken käytöstä poistuneen voimalaitoksen alapuoliseen saarekkeeseen on kesän 2023 aikana avautunut Kangaskosken paperitehtaasta ja puuhiomosta sekä sen vaiheista kertova Kangaskosken tehtaan mobiilipolku (The Kangaskoski Factory Mobile Path) osana Kangaskosken museoaluetta.

Kangaskosken tehtaan mobiilipolku ja siihen kiinteästi liittyvä mobiilisovellus esittelevät vuosina 1901–1924 vaihettain toimineen Kangaskosken puuhiomon sekä pahvi- ja paperitehtaan rakennuksia, vaiheita, konekantaa ja tuotantoprosessia mm. mobiilisovelluksen lisätyn todellisuuden avulla.

Kuitenkin myös polun rastipisteiden suppeampien perustietojen kautta voi tutustua Kangaskosken tehtaaseen opastaulujen avulla ilman tätä sovellusta.

### Kangaskosken voimalamuseo

Keväällä 2026 Kangaskosken vanhan voimalarakennuksen tiloihin on avautumassa voimalamuseo.

## Katso myös
*Suomen paperiteollisuus
*Simpele (yritys)

## Lähteet
* Autio, Matti & Nordberg, Toivo. (1972) Vuosisata paperiteollisuutta I Valkeakosken, Simpeleen, Myllykosken ja Jämsänkosken paperiteollisuuden vaiheet Yhtyneet Paperitehtaat Osakeyhtiön perustamiseen saakka. Valkeakoski. Yhtyneet Paperitehtaat Oy.
* Tuuri, Antti. (1999) UPM-Kymmene, Metsän jättiläisen synty. Otava. Helsinki. 493 s.
* Nykänen, Panu & Paulapuro, Hannu (2005) Telan ympäri - Vuosisata suomalaista paperikone- ja paperinvalmistustekniikkaa. Tekniikan Historian Seura THS ry. Helsinki.

### Viitteet

## Aiheesta muualla
* Pörssitieto: Kangaskoski Aktiebolag
Ari Tissari

**Ari Olavi Tissari** (24. marraskuuta 1951 Kotka – 3. marraskuuta 2023 Kotka) oli suomalainen jalkapalloilija.

Hyökkääjänä pelannut Tissari edusti Suomea kuudessa A-maaottelussa ja teki niissä kaksi maalia. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan kisoissa 1980.

Tissari pelasi Kotkan Työväen Palloilijoiden edustusjoukkueessa vuosina 1969–1985. SM-sarjassa hän pelasi 88 ottelua ja teki niissä 37 maalia. Suomen Cupin hän voitti vuonna 1980.

## Lähteet
Jouko Alila

**Jouko Antero Alila** (s. 18. marraskuuta 1950 Muhos) on suomalainen jalkapalloilija.

Hyökkääjänä pelannut Alila edusti Suomea neljässä A-maaottelussa. Hän pelasi Suomen toistaiseksi viimeisessä olympialaisiin osallistuneessa jalkapallojoukkueessa Moskovassa 1980.

Alila pelasi Mikkelin Pallo-Kissojen ja Kotkan Työväen Palloilijoiden joukkueissa yli sata SM-sarjaottelua vuosina 1975–1982. Myös hänen serkkunsa Ari Alila pelasi jalkapalloa SM-sarjassa 1980-luvun alussa.

Pelaajauransa jälkeen hän on valmentanut muun muassa Kotkan Työväen Palloilijoita, Peli-Karhuja ja Inkeroisten Purhaa.

## Lähteet
*
Adolphe-Basile Routhier

**Adolphe-Basile Routhier** (8. toukokuuta 1839 – 27. kesäkuuta 1920) oli kanadalainen tuomari, kirjailija ja lyyrikko. Hänen ansioihinsa kuuluu muun muassa alkuperäisten ranskankielisten sanoitusten kirjoittaminen Kanadan nykyiseen kansallislauluun *[[O Canada]]*.

Routhier´n suku on peräisin Ranskasta Saintongen alueelta. Hän opiskeli Petit Séminaire de Sainte-Thérèsessa 1850–1858. Äiti kaavaili hänelle pappisuraa, mutta hän opiskeli kuitenkin juristiksi Quebecin Université Lavalissa. Tuomarinuransa ohella Routhier kirjoitti ahkerasti. Sekä *Le centurion* että *Paulina* olivat aikansa suursuosikkeja, ja *Le centurion* käännettiin monelle kielelle.

## Teokset
*Le centurion; roman des temps messianiques (Paris, 1909) 
*Paulina; roman des temps apostoliques, Québec, 1918 (käännetty usealle kielelle)

## Lähteet

## Aiheesta muualla
Hella Haasse

**Hella Serafia Haasse** (2. helmikuuta 1918 Batavia, Alankomaiden Itä-Intia – 29. syyskuuta 2011) oli alankomaalainen kirjailija, joka julkaisi muun muassa historiallisia romaaneja.

Haasse syntyi 1918 Alankomaiden Itä-Intiassa Bataviassa eli nykyisessä Jakartassa. Monet hänen teoksistaan käsittelivätkin Alankomaiden ja Indonesian suhdetta. Lukion jälkeen Haasse muutti Alankomaihin ja julkaisi siellä vuonna 1945 ensimmäisen teoksensa, runokokoelman *Stroomversnelling*.

Haassen esikoisromaani oli vuonna 1948 ilmestynyt *Oeroeg*. Seuraavana vuonna ilmestynyt *Het woud der verwachting* on yksi Haassen tunnetuimmista romaaneista. Se kertoo Orléansin herttuasta Kaarlesta, joka joutuu vuonna 1415 englantilaisten vangiksi. Hänen romaaneitaan ovat muiden muassa myös *Een nieuwer testament* (1966) ja *Mevrouw Bentinck of Onverenigbaarheid van karakter* (1978). Haasse palkittiin 1981 Constantijn Huygens -palkinnolla ja 1983 P. C. Hooft -palkinnolla. Hän jatkoi uraansa 2000-luvulle saakka ja julkaisi romaanin *Sleuteloog* vielä 2002. Kaksi vuotta myöhemmin hänelle myönnettiin Hollanninkielisen kirjallisuuden palkinto elämäntyöstä. Haassesta tehtiin vuonna 1988 Utrechtin yliopiston kunniatohtori.

Haasse kuoli syyskuussa 2011 lyhyen sairauden jälkeen.

## Lähteet
Jouko Soini

**Jouko Allan Soini** (s. 2. maaliskuuta 1956 Helsinki) on entinen suomalainen jalkapalloilija.

Soini edusti Suomea kolmessa A-maaottelussa. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa. Hän voitti Helsingin Jalkapalloklubin riveissä Suomen mestaruuden vuosina 1978 ja 1981.

## Lähteet

*
Josie Bissett

**Josie Bissett** (oikea nimi: **Jolyn Christine Heutmaker**, s. 5. lokakuuta 1970 Seattle, Yhdysvallat) on yhdysvaltalainen näyttelijä. Hän on näytellyt muun muassa vuosina 1992–1997 ja 1998–1999 Jane Mancinin roolissa television saippuasarjassa *[[Melrose Place]]*.

Bissett syntyi Seattlessa Washingtonin osavaltiossa ja valmistui Thomas Jefferson High Schoolista. Hän meni vuonna 1992 naimisiin toisen *Melrose Place* -näyttelijän, Rob Estesin kanssa, mutta pari erosi vuonna 2006. Avioliitosta syntyi kaksi lasta.

## Lähteet

## Aiheesta muualla
*
*Virallinen sivusto
Augusta Dabney

**Augusta Dabney** (23. lokakuuta 1918 – 4. helmikuuta 2008) oli yhdysvaltalainen näyttelijä. Hänet muistetaan muun muassa Isabelle Aldenin roolista televisiosarjassa *[[Loving (televisiosarja)|Loving]]*, jossa hän esiintyi vuosina 1983–1987, 1988–1991 ja 1994–1995. 

Dabney syntyi Berkeleyssä, Kaliforniassa, ja oli kahdesti naimisissa. Ensimmäinen puoliso oli Kevin McCarthy (1941–1961) ja toinen William Prince (1964–1996). 

Dabney, joka esiintyi televisiossa ja elokuvissa jo 1940-luvulla, oli vuonna 1958 ehdolla Bafta-palkinnon saajaksi. Hän oli kuollessaan 89 vuoden ikäinen.

## Aiheesta muualla
*
Damian Lewis

**Damian Watcyn Lewis** (s. 11. helmikuuta 1971 Lontoo) on englantilainen näyttelijä, juontaja ja tuottaja. Hän esitti Richard Wintersiä HBO:n minisarjassa *[[Taistelutoverit]]* (2001), josta hän sai Golden Globe -ehdokkuuden sekä Nicholas Brodya Showtimen sarjassa *[[Isänmaan puolesta (televisiosarja)|Isänmaan puolesta]]* (2011–2014), josta hänet palkittiin Primetime Emmyllä ja Golden Globella. Hän näyttelee Bobby Axelrodia televisiosarjassa *[[Billions]]* (2016–) ja hän näytteli Steve McQueeniä elokuvassa *[[Once Upon a Time in Hollywood]]* (2019).
 
Lewis opiskeli Eton Collegessa ja Guildhall School of Music and Dramassa. Hän aloitti ammattiuransa Royal Shakespeare Companyn näyttelijänä ja esiintyi muun muassa *[[Hamlet]]issa*. 

Lewis oli naimisissa näyttelijä Helen McCroryn kanssa vuodesta 2007 tämän kuolemaan saakka 2021. Heillä on kaksi lasta. Damien Lewis on ollut vuodesta 2021 parisuhteessa The Dead Weather- ja The Kills -yhtyeen laulajan Alison Mosshartin kanssa.

## Filmografia

## Lähteet

## Aiheesta muualla
*
*
Claudia Nystad

**Claudia Nystad** (o.s. **Künzel**, s. 1. helmikuuta 1978 Zschopau) on saksalainen entinen maastohiihtäjä. Hän on myös Saksan armeijan sotilas. Hän on voittanut kuusi olympia- ja viisi maailmanmestaruusmitalia.

Vuoden 2002 olympialaisissa hän oli sprintissä neljäs ja otti viestissä kultaa. 2006 talviolympialaisissa hän otti hopeaa sekä sprintistä että viestistä ja oli kuudes 30 km:n kisassa. Vancouverin olympialaisissa 2010 hän voitti kultaa joukkuesprintissä Evi Sachenbacher-Stehlen kanssa ja sijoittui 10&nbsp;kilometrin vapaan hiihtotavan kilpailussa sijalle 16. Nystad oli mukana myös Saksan hopealle sijoittuneessa viestijoukkueessa. Sotšin olympialaisissa 2014 Nystad hiihti kolmannen osuuden Saksan olympiapronssia saavuttaneessa joukkueessa. 

Maailmancupissa Nystad on voittanut 15 kilometrin perinteisen hiihtotavan yhteislähtökilpailun Otepäässä 10. tammikuuta 2004 ja 2,5 kilometrin vapaan tyylin kilpailun Bormiossa 14. maaliskuuta 2008. Lisäksi hän on ollut kuusi kertaa toinen ja 13 kertaa kolmas.

Kesällä 2005 hän avioitui norjalaisen valmentajan Trond Nystadin kanssa.

Kesällä 2007 Künzel luovutti vuoden 2002 talviolympialaisista voittamansa kultamitalin *Hansel und Gretel* -säätiölle, joka toimii hyväksi käytettyjen lasten puolesta. 

## Lähteet
* 

### Viitteet

## Aiheesta muualla

*Virallinen sivusto
Ulla Procopé

**Ulrika (Ulla) Eleonora Matilda Procopé-Nyman** (17. marraskuuta 1921 Helsinki – 21. joulukuuta 1968 Teneriffa) oli suomalainen muotoilija. Hän on Suomen taideteollisuuden kultakauden merkittävimpiä muotoilijoita, ja hän käsitteli erityisesti posliinia.

Ulla Procopén vanhemmat olivat Suomen valkoisen kaartin komentajana 1919–1928 toiminut everstiluutnantti Alexander Fredrik Procopé (1876–1956) ja tämän puoliso Karin Maria o.s. Spåre (1885–1924).

Procopé valmistui Taideteollisesta keskuskoulusta 1948 ja työskenteli Arabialla valmistumisestaan melkein kuolemaansa asti vuoteen 1966. Hän erikoistui käyttökeramiikkaan ja suunnitteli monia astiastoja. Procopé suunnitteli sekä astioiden muodon että koristeluja. Tunnettuja Procopén suunnittelemia astiastoja ovat ruskeansävyinen *Ruska* sekä sinisellä käsinmaalattu *Valencia*.

Procopé toimi matalalla profiililla aikana, jolloin monista muotoilijoista tuli kansainvälisesti kuuluisia. Hänen suunnittelemansa astiat ovat kuitenkin suomalaisten tuntemia.

Procopé kuoli 47-vuotiaana Teneriffalla ammattiperäiseen kivipölykeuhkoon, johon hän oli sairastunut Arabian tehtaalla.
__NOTOC__
## Lähteet

## Aiheesta muualla

* ''Valencia'' by Arabia of Finland.
Garret A. Hobart

**Garret Augustus Hobart** (3. kesäkuuta 1844 – 21. marraskuuta 1899) oli yhdysvaltalainen poliitikko ja varapresidentti vuosina 1897–1899.

Hobart oli New Jerseyn senaatin republikaanijäsen vuosina 1876–1882 ja sen presidentti 1881–1882. Hän oli myös ehdolla Yhdysvaltain senaattiin, mutta ei tullut valituksi. Hänestä tuli varapresidentti William McKinleyn voitettua vuoden 1896 presidentinvaalit.

Hobart kuoli 55-vuotiaana 1899 kesken kautensa.

## Lähteet

## Aiheesta muualla
Selena (elokuva)

**Selena** on yhdysvaltalainen elokuva, jonka on ohjannut Gregory Nava. Selenaa esittää Jennifer Lopez. Elokuva sai ensi-iltansa vuonna 1997. Se on elämäkerrallinen elokuva meksikolais-yhdysvaltalaisen laulajan Selena Quintanilla-Pérezistä (1971–1995). Lopez sai elokuvasta ensimmäisen Golden Globe -ehdokkuuden vuonna 1998 parhaana naispääosana.

## Näyttelijät

Lähde: 

## Lähteet
Nick Stahl

**Nicolas Kent ”Nick” Stahl** (s. 5. joulukuuta 1979 Harlingen, Texas) on yhdysvaltalainen näyttelijä. Hän aloitti uransa varsin varhain (muun muassa *[[Kasvoton mies]]*, 1993), mutta on jatkanut uraansa aikuisiälleen saakka. Hänellä on ollut rooleja esimerkiksi elokuvissa *[[Terminator 3: Koneiden kapina]]* (2003) ja *[[Sin City (elokuva)|Sin City]]* (2005) sekä televisiosarjassa *[[Carnivàle]]*.

## Filmografia
Orvokki Autio

**Orvokki Lea Mirjam Autio** (s. 27. heinäkuuta 1941 Kurikka) on suomalainen kirjailija. Hän on tullut tunnetuksi erityisesti pohjalaista elämänmenoa kuvaavasta *[[Pesärikko]]*-trilogiastaan.

Autio on opiskellut Turun yliopistossa suomen kieltä ja kotimaista kirjallisuutta ja Tampereen yliopiston draamastudiossa. Hän kävi Yleisradion tv-toimittajakurssin 1967–1968. Vuodesta 1969 hän on ollut vapaa kirjailija.

Aution puoliso oli taidemaalari Kari Jylhä.

## Palkinnot ja tunnustukset
* Tampereen kaupungin palkinto 1969 ja 1972
* Väinö Linnan säätiön palkinto 1970 ja 1977
* Kiitos kirjasta -mitali 1981
* Valtion kirjallisuuspalkinto 1983
* Suomen kulttuurirahaston palkinto 1989
* Tampereen teatterikesän Thalia-palkinto 1989
* Uudet kirjat -kerhon tunnustuspalkinto 1990
* Suuren suomalaisen kirjakerhon tunnustuspalkinto 1992
* Ylistaron kulttuurilyhde 1992
* Valtion 15-vuotinen taiteilija-apuraha 1992
* taiteilijaeläke 2007

## Teokset
### Romaanit
* *Timanttihäät*, Kirjayhtymä, 1970
* *Puimakone bulevardilla*, Kirjayhtymä, 1971
* Pesärikko-trilogia (Aution menestynein teos)
** *Viistotaival*, Kirjayhtymä, 1980
** *Kotipesä*, Kirjayhtymä, 1982
** *Merkki päällä*, Kirjayhtymä, 1985 (myöh. trilogian julkaisija WSOY)
* *Valokuvavarkaat*, WSOY 1988

### Muut teokset
* *Kaukana soi haitari*, runoja, Kirjayhtymä, 1969
* *Sininen kaappi*, novelleja, Kirjayhtymä, 1972

### Tv-näytelmät
* *Rippipuvut*, 1980
* *Naisten peli*, 1985
* *Pesärikko*, 1989

### Teosten käännökset
* Timanttihäät ilmestyi venäjäksi 1986.
* Pesärikko on käännetty espanjaksi, saksaksi, unkariksi, venäjäksi ja viroksi.

## Lähteet
* 
* 

### Viitteet

## Aiheesta muualla
* 
* 
* 
*
Kristanna Loken

**Kristanna Sommer Loken** (s. 8. lokakuuta 1979 Ghent, New York, Yhdysvallat) on yhdysvaltalainen näyttelijä ja malli.

## Ura
Loken aloitti näyttelijänuransa vuonna 1994 esiintymällä yhdessä televisiosarjan *[[As the World Turns]]* jaksossa. Tämän jälkeen hän näytteli muun muassa televisiosarjoissa *Philly*, *Rakkaat viholliset* ja *[[Isojen poikien leikit]]*. Vuonna 1998 Lokenilla oli pääosa televisiosarjassa *Mortal Kombat: Conquest*. Eräs hänen tunnetuimmista rooleistaan on vuonna 2003 T-X-robotti tieteiselokuvassa *[[Terminator 3: Koneiden kapina]]*. Vuonna 2006 Loken esiintyi elokuvassa *[[BloodRayne (elokuva)|BloodRayne]]*. Hän on näytellyt myös mm. televisiosarjoissa *[[L-koodi]]* ja *[[Painkiller Jane (televisiosarja)|Painkiller Jane]]*.

Näyttelijän työn lisäksi Loken on toiminut mallina. Hän aloitti mallin työt 15-vuotiaana. Hänellä on sopimus Eliten kanssa.

## Yksityiselämä
Kristanna Loken syntyi Ghentissä New Yorkin osavaltiossa. Nykyään hän asuu New Yorkin kaupungissa. Lokenin äiti Rondy toimi ennen mallina. Hänen isänsä Chris omistaa omenafarmin ja kirjoittaa kirjoja ja elokuvakäsikirjoituksia. Lokenilla on norjalaisia sukujuuria. Hänellä on Tanya-niminen sisko.

Loken on avoimesti biseksuaali. Hän sijoittui vuonna 2003 *Maxim*-lehden Hot 100 -listan kolmannelle sijalle; hänen edelleen ylsivät ainoastaan Shania Twain ja Christina Aguilera.

Loken meni naimisiin näyttelijä Noah Danbyn kanssa vuonna 2008. Vuonna 2009 Loken ilmoitti parin muuttaneen erilleen ja kertoi seurustelevansa nyt naisen kanssa.

Toukokuussa 2016 Loken ilmoitti saaneensa ensimmäisen lapsensa.

Loken harrastaa patikointia, uimista ja ratsastusta. Hän on käynyt ratsastusretkillä Namibiassa, Irlannissa ja Havaijilla.

## Filmografia

## Lähteet

## Aiheesta muualla
* Virallinen sivusto 
* 
* 
* ''Kristanna Loken'' FilmReference-sivustolla 
* ''Kristanna Loken'' Fashion Model Directory -sivustolla 
* ''Kristanna Loken'' TV.com-sivustolla
Cholan elävät temppelit

**Cholan elävät temppelit** ovat temppeleitä Intian eteläisessä Tamil Nadun osavaltiossa. Ne on rakennettu Chola-dynastian aikoina. Temppeleistä suurin ja kuuluisin on Brihadisvaran temppeli Thanjavurissa, joka on ollut UNESCOn maailmanperintökohde vuodesta 1987; Gangaikondacholisvaramin ja Airavatesvaran temppelit lisättiin maailmanperintölistalle 2004.
__NOTOC__
## Brihadisvara

Brihadisvaran temppeli on pyhitetty Shivalle. Se on valmistunut suunnilleen vuonna 1010, Chola-dynastian perustajan kuningas Rajarajan valtakaudella. Sen suurin temppeli *Thanjai periya koil*, on lähes 70 metriä korkea. Se sijaitsee Thanjavurissa, 316 kilometriä Chennaista.

## Gangaikondacholisvaram
Gangaikondacholisvaramin temppeli sijaitseen Chola-dynastian pääkaupungissa Gangaikonda Cholapuramissa, noin 60 kilometriä Thanjavurista pohjoiseen. Sen rakennutti Rajendra I, ja temppeli valmistui vuonna 1035. Sen 53 m korkea torni on kaarevamuotoinen, kun Brihadisvarassa on suoraviivainen pyramiditorni.

## Airavatesvara

Airavatesvaran temppeli sijaitsee Darasuramissa lähellä Kumbakonamia. Se on rakennettu 1100-luvulla. Se on saanut nimensä Airavatan, Indra-jumalaa kantavan valkoisen elefantin mukaan. Temppeli kohoaa vain 25 metrin korkeuteen, mutta sen kivikaiverruksissa on enemmän hienostuneita yksityiskohtia kuin Cholan kahdessa isommassa temppelissä. Temppelin sisäänkäynnin kaiverrukset esittävät hevosten vetämiä vaunuja.

## Lähteet
Anthony Collins

**Anthony Vincent Collins** (s. 3. syyskuuta 1893 Hastings East Sussex – 11. joulukuuta 1963 Los Angeles Kalifornia) oli brittiläinen säveltäjä ja kapellimestari. Hän oli kolmena peräkkäisenä vuotena (1940–1942) ehdokkaana parhaan musiikin Oscar-palkinnon saajaksi elokuvista *Nurse Edith Cavell*, *Irene* ja *Sunny*. Collins levytti varsinkin Jean Sibeliuksen ja Edward Elgarin musiikkia.

Collins aloitti viulunsoiton ja säveltämisen opiskelun Royal College of Musicissa vuonna 1920. Vuonna 1925 hän liittyi alttoviulunsoittajaksi Lontoon sinfoniaorkesteriin ja soitti myös Covent Gardenissa. Myöhemmin hänestä tuli Lontoon sinfoniaorkesterin ensimmäinen alttoviulisti ja myös johtaja. 1930-luvun loppupuolella Collins omistautui säveltämiselle ja orkesterinjohtamiselle, hankkien kokemusta Carl Rosa Opera Companyssä ja Sadler's Wells Theatressa. Siirryttyään vuonna 1939 Yhdysvaltoihin hän jatkoi siellä elokuvamusiikin säveltämistä. Vuonna 1950 Decca-yhtiö kutsui Collinsin levyttämään Sibeliuksen sinfoniat Lontoon sinfoniaorkesterin kanssa ja äänitykset tapahtuivat helmikuun 1952 ja kesäkuun 1955 välillä. Hän oli ensimmäinen brittiläinen kapellimestari, joka levytti kaikki Sibeliuksen sinfoniat. Sen lisäksi hän levytti muita Sibeliuksen teoksia HMV-merkille Royal Philharmonic Orchestran kanssa vuonna 1957.

## Lähteet

## Aiheesta muualla
*